ΓΡΑΠΤΗ ΕΡΩΤΗΣΗ E-3610/02

υποβολή: Jules Maaten (ELDR) προς την Επιτροπή

(16 Δεκεμβρίου 2002)

Θέμα: Ο ρόλος της Ολλανδίας και τωνπόλοιπων κυβερνήσεων της ΕΕ σε περίπτωση ενδεχόμενης απαγόρευσης των τσιγάρων από σοκολάτα

1. Έχει ήδη λάβει γνώση η Επιτροπή του ψηφίσματος του Ευρωπαϊκού Κοινοβουλίου Καταπολέμηση της χρήσης καπνού(1)· Το ψήφισμα καλεί τις δεκαπέντε κυβερνήσεις να απαγορεύσουν τα τσιγάρα από σοκολάτα — ένα παραδοσιακό δώρο για την εορτή του Αγίου Νικολάου.

2. Δεν έχει ήδη καθυστερήσει αυτή η έκκληση, αν λάβουμεπόψη το γεγονός ότι ο Παγκόσμιος Οργάνωση Υγείας(2) έχει παλαιότερα αποφανθεί ότι αυτό το είδος παιδικών δώρων πρέπει να απαγορευθεί αν λάβουμεπόψη ότι η εν λόγω απόφαση στηρίχθηκε τόσο από την Επιτροπή όσο και από τους δεκαπέντε, συμπεριλαμβανομένης της Ολλανδίας·

3. Φρονεί η Επιτροπή ότι μία τέτοια απαγόρευση θα περιορίσει πραγματικά τη χρήση του καπνού και ότι το λαθρεμπόριο τσιγάρων από σοκολάτα θα πρέπει να παρεμποδισθεί· Γνωρίζει η Επιτροπή αν μη χρήστες έχουν όρεξη να συνφάγουν κάτι το οποίο δεν επιθυμούν·

4. Ο Πρόεδρος της Εθνοσυνέλευσης Giscard d' Estaing επισκέφθηκε προσφάτως τον Πάπα για ακρόαση. Είναι με τη σειρά της διατεθειμένη η Επιτροπή, με μία από κοινού παρέμβαση με τον Άγιο Νικόλα στις 5 Δεκεμβρίου, να ζητήσει από τις 15 κυβερνήσεις να σταματήσουν τον σαματά που έχουν προκαλέσει·

(1) Ψήφισμα της 21ης Νοεμβρίου 2002.

(2) Σύμβαση-Πλαίσιο της ΠΟΥ σχετικά με τον έλεγχο του καπνού.

Απάντηση του κ. Byrne Εξ ονόματος της Επιτροπής

(17 Ιανουαρίου 2003)

1. Το έγγραφο στο οποίο αναφέρεται το αξιότιμο μέλος του Κοινοβουλίου είναι η σύσταση του Συμβουλίου για την πρόληψη του καπνίσματος και για ορισμένες πρωτοβουλίες για την ενισχυμένη καταπολέμηση της κατανάλωσης καπνού, η οποία εγκρίθηκε από το Συμβούλιο στις 2 Δεκεμβρίου 2002. Το Κοινοβούλιο εκπόνησε έκθεση ιδίας πρωτοβουλίας σχετικά με τη σύσταση, προτείνοντας μεταξύ άλλων την απαγόρευση γλυκισμάτων και παιχνιδιών με τη μορφή τσιγάρων. Η πρόταση αυτή περιλαμβάνεται στη σύσταση που ενέκρινε το Συμβούλιο, η οποία καλεί μάλιστα τα κράτη μέλη να απαγορεύσουν την πώληση γλυκισμάτων και παιχνιδιών για παιδιά, τα οποία κατασκευάζονται με τη σαφή πρόθεση να ομοιάζει η μορφή του προϊόντος και/ή της συσκευασίας με ένα τύπο προϊόντος καπνού.

2. Όπως αναφέρεται στην ερώτηση, το σχέδιο κειμένου της σύμβασης πλαισίου για τον έλεγχο του καπνίσματος (FCTC) της Παγκόσμιας Οργάνωσης Υγείας (ΠΟΥ) περιλαμβάνει μία ανάλογη διάταξη. Ωστόσο, το γεγονός αυτό δεν σημαίνει ότι η σχετική διάταξη της σύστασης είναι περιττή. Τη στιγμή αυτή συνεχίζονται οι διαπραγματεύσεις για την FCTC και η Επιτροπή δεν γνωρίζει ακόμα το τελικό κείμενο της σύμβασης ούτε ποιος θα τηνπογράψει και θα την επικυρώσει. Η σύσταση του Συμβουλίου αποστέλει επομένως ένα θετικό μήνυμα στις διαπραγματεύσεις για το ζήτημα αυτό και ελπίζουμε ότι θα ενθαρρύνει τα συμβαλλόμενα μέρη στην FCTC ναιοθετήσουν ανάλογη διάταξη έτσι ώστε αυτή να εφαρμόζεται σε παγκόσμιο επίπεδο.

3. Ως γενικό σχόλιο η Επιτροπή θα ήθελε ναπογραμμίσει ότι θεωρεί σημαντικό να δοθεί προτεραιότητα στον τομέα της δημόσιαςγείας σε μία συνολική πολιτική για τον έλεγχο του καπνίσματος. Αυτό είναι ιδιαίτερα σημαντικό όσον αφορά την προστασία των παιδιών και των νέων από τις διαφημιστικές δραστηριότητες της καπνοβιομηχανίας. Τα παιχνίδια και τα γλυκίσματα με τη μορφή τσιγάρων μπορούν εύκολα να παρασύρουν τα παιδιά να δοκιμάσουν το πραγματικό προϊόν αργότερα. Στόχος της διάταξης αυτής είναι επομένως η προστασία των νέων από ανενδοίαστες διαφημιστικές δραστηριότητες.

4. Η Επιτροπή βρίσκεται ήδη σε στενή επαφή με τον κ. Zwarte Piet,πεύθυνο της γραμματείας του Αγίου Νικολάου και πρότεινε τα παραδοσιακά για αυτή την εποχή ολλανδικά γλυκίσματα pepernoten ως κατάλληλη εναλλακτική προσφορά για τα παιδιά, όμως μέχρι τώρα δεν έχει επιβεβαιωθεί τυχόν συνάντηση.